ბარიული საფეხური

ბარიული საფეხური, ბარომეტრული საფეხური — სიმაღლეთა სხვაობა ვერტიკალის ორ წერტილს შორის, რომელიც შეესაბამება ამ წერტილებს შორის 1 მბარ ტოლ ატმოსფერულ წნევათა სხვაობას (1 მბარ=100 ნ/მ²). ბარიული საფეხური მით უფრო დიდია, რაც უფრო დაბალია წნევა, ამიტომ იგი სიმაღლესთან ერთად იზრდება. ზღვის დონეზე 100 მბარ სტანდარტული წნევისა და 0°C ჰაერის ტემპერატურის დროს ბარიული საფეხური 1 მბარ-თვის თითქმის 8 მ-ის ტოლია, 5 კმ სიმაღლეზე, სადაც წნევა თითქმის 2-ჯერ დაბალია, ვიდრე ზღვის დონეზე, ბარიული საფეხური 1 მბარ-ზე დაახლოებით 15 მ-ია. ჰაერის ტემპერატურის მატებასთან ერთად ბარიული საფეხური ტემპერატურის ყოველ გრადუსზე 0.4%-ით იზრდება. ბარიული საფეხურს იყენებენ ბარომეტრული ნიველირების დროს.

ლიტერატურა

კატეგორია:მეტეოროლოგია